text: De støjede natten til idag
  12 oktober 2010 kl. 10.38
  Og de gør det igen i nat: Militæret laver nat-øvelser.
   
  Øvelsen hedder NIGTH HAWK, og Flyvevåbnets fly støtter Jægerkorpsets træning i de mørke timer i nat. 
  Det betyder støj fra luften visse steder.
  Øvelsens formål er at træne specialstyrker - herunder Jægerkorpset - i landsætning og opsamling med blandt andet det danske Flyvevåbens fly. 
  Især følgende fly kan se og høres:
  - Transportflyet Hercules C-130J.
  - Jagerflyene: F- 16 og svenske Gripen.
  - Helikoptertyperne Fennec, Merlin EH101 og engelske Lynx helikoptere.
  Der er cirka 450 deltagere i dette års Night Hawk, og deltagerne er fra Sverige, England, Holland og naturligvis Danmark.
  